Den Vest-Sjællandske Avis, 1823-07-05
Bemeldte Journal antager forresten stedse en heftigere Tone og siger dertil, at man maae betragte Krigen i Spanien som næsten tilendebragt, og man maae tilstaae, at det ogsaa har Udseendet deraf; thi overalt hører man kun fra Spanien, at de constitutionelle Tropper blive slagne og fordrevne: ingensteds giøres kraftig Modstand og det er blot Sindet som viser sig ubøieligt. General Huber har fordrevet den Constitutionelle Anfører Campilla fra Santander og forfølger ham langs med Kysten af Asturien. - Grev Bourdesoult er rykket ind med sine Tropper i Cordova og Jaen, som i Forveien havde erklæret for Kongen. Den 21de vil han rykke ind i Sevilla hvor Grev Bourmon vil forene sig med ham den følgende Dag. Brigadeer Merino, som flankerer dennes Expedition har slaget Gen. Empecinado ved Motalcia og dræbt 95 Mand. Men hvad der er endnu vigtigere er at Gen. Molitor har tvunget Ballesteros til at ophæve Beleiringen for Sagunt som var meget nær ved at overgive sig. Overlieutenant Jose Spning forsvarede sig der med 1000 Mand, som neppe havde Klæderne paa Kroppen og som vare bevæbnede med Pigge, da kun 300 Mand havde Flinte; tildeels med Steenkast havde de afslaget 3 Storme, dog vare de i Begreb med at overgive sig af Mangel paa Levnetsmidler, da Divisionen Løverdo kom dem til Hielp. Balasteros, som havde allerede mistet 1000 Mand ved Beleiringen, ophævede den nu saa hurtig, at han paa sin Retirade til Valencia, lod sin Munition og Artillerie i Stikken. Ogsaa blev et Corps paa 1500 Mand, som han havde detascheret i Naboelauget afskaaret og forfulgt. Den 13de, om Morgenen Klokken 9 rykkede Grev Molitor ind i Valencia og blev modtaget med megen Glæde. Efterat Castellet var blevet besat hvori en stor Mængde Artillerie og Munition blev forefundet, fik General Bonnemain Ordre til at forfølge Fienden. 16 Kanoner bleve tagne ved Kysten, som Spanierne ikke fik Tid til at indskibe. Den 4de bemægtigede Avantgarden sig Broen ved Alcira, hvor Ballasteros mistede sit Artillerie og nogle hundrede Md. Man veed ikke hvor denne General nu vil vende sig hen. - Det er lykkedes den kjække Mina at undgaae alle de Franskes Efterstræbelser; han har trukken sig tilbage til Fæstningen Urgel under beftige Fægtninger. Marskal Moncey melder i sin Rapport fra Girona, at i en af disse Fægtninger have de Franske mistet 30 Mand; men Mina 7 til 800. De Franske Journalister blive ordentlig vrede paa Mina, fordi han ikke vil lade sig tage til Fange og skielde ham ud. J en Fægtning ved Puterda have udentvivl de Franske Tropper lidt meget; men alle Minas Heltegierninger ville kun tiene til at fremstille Exempler paa en brundringsværdig Tapperhed; men den Spanske Constitution vil han ikke formaae at frelse. – Blot paa Søen synes Spanierne at være istand til at tilfægte sig Fordeele. Deres Capere tilføie de Franske stor Skade. Caperen den uovervindelige Mina har opbragt til Corunna det Franske Skib Amalia, bestemt fra Senegal til Havre. De Spanske Capere fra Barcellona og Port Mahon foruroelige stærkt de sydlige Franske Kyster og have nyelig bemægtiget sig 6 Skibe. – Det Spanske Regentskab vedbliver ved nye Love at sætte alt paa den gamle Fod, især har det afskaffet alle de Cortes Foranstaltninger imod Geistligheden; men det har erklæret sig uberettiget til at indføre Jnqvisitionen paa nye.